**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**ELŐTERJESZTÉS**

**„A nyári diákmunka elősegítése” program pályázata benyújtásának utólagos jóváhagyására**

Martfű Város Önkormányzata Képviselő-testületének

2014. július 17-i ülésére

Előkészítette: Hegedűsné Blaskó Anikó aljegyző

Véleményező: Pénzügyi, Ügyrendi és Városfejlesztési Bizottság

 Egészségügyi, Foglalkoztatási és Szociális Bizottság

Döntéshozatal: egyszerű többség

Tárgyalási mód: nyilvános ülés

Tisztelt Képviselő-testület!

A 2014. évi „A nyári diákmunka elősegítése” program keretén a Jász-Nagykun-Szolnok Megyei Kormányhivatal Munkaügyi Központja pályázatot hirdetett, amelynek alapján lehetőségünk volt idén is 2 hónapos időtartamra, napi 6 órás munkaidőben történő 8 fős foglalkoztatásra pályázatot benyújtani, melynek határideje 2014. június 24. volt.

A 2014. július 1-től 2014. augusztus 31-ig tartó foglalkoztatás bérköltségeihez 100 %-os támogatást igényelhettünk.

Mindezek alapján javasolom, hogy Martfű Város Önkormányzata értsen egyet és utólagosan hagyja jóvá 8-8 fő diák 6 órás foglalkoztatására 2014. július 1-től július 31-ig, valamint augusztus 1-től augusztus 31-ig tartó időszakra vonatkozóan a pályázat benyújtását, melyben a munkabér költségeihez 1.218.000 Ft-os támogatást igényeltünk.

Tisztelt Képviselő-testület!

Kérem szíveskedjenek az előterjesztést megtárgyalni és az alábbi határozati javaslatot elfogadni:

……/2014. (VII.17.) ö. határozat

„A nyári diákmunka elősegítése” program pályázata benyújtásának utólagos jóváhagyására

Martfű Város Önkormányzatának Képviselő-testülete megtárgyalta „A nyári diákmunka elősegítése” program pályázata benyújtásának utólagos jóváhagyásáról szóló előterjesztést és az alábbi határozatot hozza:

Martfű Város Önkormányzatának Képviselő-testülete utólagosan jóváhagyja a Jász-Nagykun-Szolnok Megyei Kormányhivatal Munkaügyi Központjához a 2014. július 1-től 2014. július 31-ig, valamint a 2014. augusztus 1-től 2014. augusztus 31-ig tartó időszakra vonatkozóan 8-8 fő diák 6 órában történő foglalkoztatására pályázat benyújtását.

Tudomásul veszi, hogy Martfű Város Önkormányzata a pályázatban a munkabér költségének 100 %-ára vonatkozóan 1.218.000 Ft támogatási igénnyel élt.

Felhatalmazza a Polgármestert a hatósági szerződés megkötésére.

Erről értesül:

1./ J. N. Szolnok Megyei Kormányhivatal, Szolnok,

2./ Valamennyi Képviselő, Helyben,

3./ Irattár.

Martfű, 2014. július 3.

 Dr. Kiss Edit

Látta: Szász Éva

 jegyző